Jurnalistika va ommaviy kommunikatsiyalar universitetida 2 ta yo‘nalish: Bosma OAV jurnalistikasi va Teleradiojurnalistika yo‘nalishlarida sirtqi bo‘lim mavjud bo‘lib, unga hujjatlar qabul qilish boshlangan. Ushbu bo‘limlarga o‘zbek guruhlari uchun 30 ta (15 ta 15 tadan 2 yo‘nalishda) va rus guruhlari uchun 20 ta (10 ta 10 tadan 2 yo‘nalishga), jami 50 ta qabul kvotasi berilgan. Sirtqi bo‘limga topshirish uchun kerak bo‘ladigan hujjatlar: - diplom, ilova (umumiy o‘rta ta’lim (11-sinf negizida) yoki o‘rta maxsus, kasb-hunar ta’lim muassasasini tugatganligi haqidagi hujjatning asl nusxasi);  - Pasport (asli va nusxasi);  - Tibbiy ma’lumotnoma (086 U);  - Konvert, jild (papka), hujjatlarni mahkamlovchi jild;  - 6 ta surat (3,4x4,5). Hujjatlar 31 iyulga qadar qabul qilinadi.